kalixlouiis/myanmar-wikipedia-corpus huggingface dataset:
ဒုတိယသုတ်၌ -ယင်းတရားလေးပါးသို့ မလိုက် (မပြုလုပ်သင့်သည်ကို မပြုလုပ်ခြင်း၊ ပြုလုပ်သင့်သည်ကိုသာ ပြုလုပ်)ခြင်းကြောင့် ထိုပုဂ္ဂိုလ်၏ အခြွေအရံ ကျော်စော ထင်ရှားမှုများ လဆန်းပက္ခလကဲ့သို့ တနေ့တစ်ခြား တိုးပွားလာပုံကို ဟောကြားတော်မူပါသည်။
တတိယသုတ်၌ -အထက်နှစ်သုတ်ပါတရားတို့ကို တပေါင်းတည်းပေါင်း၍ ဟောတော်မူသည်။
-အံ၊၁၊၃၂၆-၇။
အံ၊မြန်၊၁၊၃၄၂-၃။
အံ၊ဋ္ဌ၊၂၊၂၆၂-၃။
အင်္ဂုတ္တရနိကာယ၊ စတုက္ကနိပါတ၊ ၁-ပဌမပဏ္ဏာသက၊ ၂-စရဝဂ္ဂ၊ ဒသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ငရဲသို့ကျရောက်မည့် ဘတ္တုဒ္ဒေသကရဟန်းနှင့် နတ်ပြည်သို့ရောက်မည့် ဘတ္တုဒ္ဒသကရဟန်း၏ အင်္ဂါလေးမျိုးစီတို့ကို ရဟန်းတို့အား ဘုရားရှင်ဟောတော်မူသည့်သုတ်။
ပရိသတ်၏ အမှိုက်သရိုက်နှင့်တူသောပုဂ္ဂိုလ်နှင့် ပရိသတ်ကို ကြည်လင်စေ တတ်သောပုဂ္ဂိုလ်တို့ကိုလည်း ဟောတော်မူပါသည်။
-အံ၊၁၊၃၂၇-၃၃၀။
အံ၊မြန်၊၁၊၃၄၃-၅။
အံ၊ဋ္ဌ၊၁၊၂၆၃-၅။
အံ၊ဋီ၊၁၊၂၄၂-၅။
-အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသာ၊ ၃-ဥရုဝေလဝဂ္ဂ၊ ပဌမသုတ်။
ဘုရားရှင် ဘုရားဖြစ်တော်မူပြီးစ ဥရုဝေလတောအုပ် ပဉ္စမသတ္တာဟ အဇပါလ ညောင်ပင်ရင်းဝယ် သီတင်းသုံးတော်မူစဉ်အခါက မိမိအလေးဂရုပြု ရိုသေရမည့်ပုဂ္ဂိုလ်ကို ဆင်ခြင်တော်မူသည့်အခါဝယ် မိမိထက် သီလက္ခန္ဓ သမာဓိက္ခန္ဓ ပညာက္ခန္ဓ ဝိမုတ္တိက္ခန္ဓေအားဖြင့် သာလွန်မြင့်မြတ်သောပုဂ္ဂိုလ်ကို ဆင်ခြင်ကြည့်ရှုတော်မူသည့်အခါ နတ်, မာရ်နတ်, ဗြဟ္မာမင်းနှင့် တကွသော နတ်ပြည်, ဗြဟ္မာပြည်ဟူသော ဩကာသ လောက၌လည်းကောင်း၊ လူမင်း, သမဏ, ဗြာဟ္မဏနှင့် တကွသော သတ္တလောက၌ လည်းကောင်း တစုံတစ်ယောက်ကိုမျှ မြင်တော်မမူသောကြောင့် “ကိုယ်တော်တိုင် ထိုးထွင်းသိမြင်အပ်သောဓမ္မကိုသာ အလေးဂရုပြုနေတော်မူအံ့”ဟု အကြံဖြစ်တော်မူခဲ့ပုံကိုလည်းကောင်း၊ သဟမ္ပတိဗြဟ္မာမင်းကြီးရောက်ရှိလာပြီး “ပွင့်တော်မူပြီး ဘုရားရှင် ပွင်တော်မူလတ္တံ့ ဘုရားရှင်တို့သည်လည်း အရိုအသေ အလေးအမြတ်ပြုတော်မူကြောင်း၊ ပွင့်တော်မူဆဲ ဘုရားရှင်သည်လည်း ဓမ္မကို အရိုအသေ အလေးအမြတ်ပြုနေတော်မူပါရန်” လျှောက်ထားပုံကိုလည်းကောင်း၊ ထိုတရားကိုသာ အလေးအမြတ်ပြုတော်မူပုံ၊ (ရတ္တညူမဟတ္တ, ဝေပုလ္လမဟတ္တ, ဗြဟ္မစရိယမဟတ္တ, လာဘဂ္ဂမဟတ္တ-ဟူသော) မဟတ္တလေးပါး သံဃာတော်အားဖြစ်လာရာ၌ သံဃာ၌ အလေးဂရုပြုပုံကိုလည်းကောင်း ရဟန်းတို့အား ဟောတော်မူသည့်သုတ်။
-အံ၊၁၊၃၃၀-၁။
အံ၊မြန်၊၁၊၃၄၅-၆။
အံ၊ဋ္ဌ၊၂၊၂၆၆-၈။
အံ၊ဋီ၊၂၊၂၄၅-၉။
-အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ၃-ဥရုဝေလဝဂ္ဂ၊ ဒုတိယသုတ်။
ဘုရားရှင်ဖြစ်တော်မူပြီးစ ပဉ္စမသတ္တာဟ အဇပါလညောင်ပင်ရင်းဝယ် သီတင်းသုံးတော်မူစဉ် ဟုဟုက္က (ဟုဟုင်္က)ပုဏ္ဏားနှင့်အတူ ရောက်လာကြကုန်သောဗြာဟ္မဏတို့ အပြစ်တင်စကား ပြောကြားမှုကို အကြောင်းပြု၍ “ဗာလထေရပုဂ္ဂိုလ်, ပဏ္ဍိတထေရ ပုဂ္ဂိုလ်တို့၏ အရည်အချင်းနှင့် ထေရကရဏဓမ္မလေးပါး”တို့ကို ရဟန်းတို့အား ဟောကြားတော်မူသည့်သုတ်။
အဋ္ဌကထာ/ဋီကာတို့၌-ပါရဂူပုဂ္ဂိုလ် ၆-မျိုးတို့နှင့်တကွ ဗဟုဿုတ၊ သုတဓရ၊ သုတသန္နိစယ-အစရှိသောပုဒ်တို့ကို ဖွင့်ဆိုထားပါသည်။
-အံ၊၁၊၃၃၃-၄။
အံ၊မြန်၊၁၊၃၄၈-၉။
အံ၊ဋ္ဌ၊၂၊၂၇၀-၄။
အံ၊ဋီ၊၂၊၂၅၃-၅။
-အင်္ဂုတ္တရနိကာယ၊ စတုက္ကနိပါက၊ ပဌမပဏ္ဏာသက၊ ၃-ဥရုဝေဠဝဂ္ဂ၊ စတုတ္ထသုတ်။
တမဟံ ဇာနာမိ၊ တမဟံ အဗ္ဘညာသိံ၊ တံ တထာဂတဿ ဝိဒိတံ-တိုင်အောင် စကားရပ်တို့ဖြင့် “သဗ္ဗညုတဘူမိ”ကိုလည်းကောင်း၊ တံ တထာဂတော န ဥပဌာသိဟူသော စကားရပ်ဖြင့် “ခီဏာသဝဘူမိ”ကိုလည်းကောင်း၊ တံ မမဿ မုသာ၊ တံ ပဿ တာဒိသမေဝ၊ တံ မမဿ ကလိ-ဟူသော စကားရပ်တို့ဖြင့် “သစ္စဘူမိ”ကို လည်းကောင်း၊ ဣတိ ခေါ ဘိက္ခဝေ ... ဝိညာတာရံ န မညတိ-ဟူသော စကားရပ်ဖြင့် “သုညတာဘူမိ”ကိုလည်းကောင်း၊ ဣတိ ခေါ ... ဝဒါမီတိဟူသော စကားရပ်ဖြင့် “တာဒိဘူမိ”ကိုလည်းကောင်း သာကေတမြို့သား ရဟန်းသစ် ငါးရာတို့အား သာကေတမြို့ ကာဠကာရာမကျောင်းတော်၌ ဘုရားရှင် ဟောတော်မူပါသည်။
ဤကာဠကာရာမသုတ်ဒေသနာတော် ဘူမိငါးရပ်ပြီးဆုံးတိုင်း မြေငလျင်လှုပ်လေသည်။
ဒေသနာတော်အဆုံး၌ ရဟန်းသစ်ငါးရာ အာသဝေါကင်းကွာ ရဟန္တာဖြစ်ကြပြီး ပရိသတ် ၈၄၀၀၀-တို့ အမြိုက်ရေစင် သုံးဆောင်ခွင့်ရကြပါသည်။
အဋ္ဌကထာ၌-ဤကာဠကာရာမသုတ်တော်သည် အနာထပိဏ်သူဌေး၏ သမီး စူဠသုဘဒ္ဒါကို အကြောင်းပြု၍ ဖြစ်ပေါ်လာပုံမှ စ၍ မှတ်သားဖွယ်တို့ကို ဖွင့်ပြ ထားပါသည်။
-အံ၊၁၊၃၃၅။
အံ၊မြန်၊၁၊၃၅၀။
အံ၊ဋ္ဌ၊၂၊၂၇၅။
အံ၊ဋီ၊၂၊၂၆၁-၂။
-အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ၃-ဥရုဝေဠဝဂ္ဂ၊ ဆဋ္ဌသုတ်။
ဘုရားရှင်ကို မမြတ်နိုး၊ သာသနာတော်၌ မကြီးပွား မတိုးတက်နိုင်သော ရဟန်းလေးမျိုးနှင့် ဘုရားရှင်ကို မြတ်နိုး၊ သာသနာတော်၌ တိုးတက်ကြီးပွားနိုင်သော ရဟန်းလေးမျိုးတို့ကို ကဏှပက္ခ, သုက္ကပက္ခအားဖြင့် ဘုရားရှင် ဟောတော်မူသည့်သုတ်။
ဋီကာ၌-ကောဓထဒ္ဓ မာနထဒ္ဓ-တို့ကို အကျယ်ဖွင့်ဆိုထားပါသည်။
မှတ်သားဖွယ် ဇာတိမဒ, ဂေါတ္တမဒ, လာဘမဒ, အာရောဂျမဒ, ယောဗ္ဗနမဒ, ဇီဝိတမဒမာန်ယစ်မူးခြင်း ၆-မျိုးကို ပြဆိုထားပါသည်။
-ဣတိဝုတ်၊၂၇၀။
ဣတိဝုတ်၊မြန်၊၂၅၆-၇။
ဣတိဝုတ်၊ဋ္ဌ၊၃၂၄-၆။
-ခုဒ္ဒကနိကာယ၊ ဣတိဝုတ္တက၊ စတုက္ကနိပါတ၊ နဝမသုတ်။
အထက်သုတ်တော်အတိုင်း ခုဇ္ဇုတ္တရာက သာမာဝတီအမှူးရှိသော မိဖုရားတို့အား ဘုရားရှင်ဟောတော်မူပုံကို ဟောကြားသည့်သုတ်။
အဋ္ဌကထာဖွင့်ဆိုချက်များလည်း တူပါသည်၊ မဒ ၆-မျိုးတွင် လာဘ ပဒနေရာ၌ သိပ္ပမဒ-ပါသည်သာ ထူးပါသည်။
-အံ၊၁၊၃၃၆-၇။
အံ၊မြန်၊၁၊၃၅၁-၃။
အံ၊ဋ္ဌ၊၂၊၂၇၆-၂၈၈။
အံ၊ဋီ၊၂၊၂၆၄-၂၇၆။
-အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ဥရုဝေလဝဂ္ဂ၊ အဋ္ဌမသုတ်။
စီဝရ, ပိဏ္ဍပါတ, သေနာသန, ဘာဝနာရာမ-ဟူသော အရိယဝံသတရား လေးပါးတို့ကို ဝေဖန်၍ ဟောတော်မူသည့်သုတ်။
အဋ္ဌကထာ၌ -ဤမဟာအရိယဝံသသုတ်တော်ကို ကောသလနိုင်ငံ သာဝတ္ထိမြို့ ဇေတဝန်ကျောင်းတော် ဗုဒ္ဓါသန၌ ရဟန်းတော် လေးသောင်းတို့အား ဟောတော်မူပုံ၊ (က) ဝံသ ၈-မျိုး၊ အရိယ, အရိယဝံသ အမည်ရသောပုဂ္ဂိုလ်များ၊ ကပ္ပိယ စီဝရ အကပ္ပိယစီဝရ၊ စီဝရခေတ် ၆-ပါး၊ ၈-ပါး၊ ပံသုကူသင်္ကန်း ၂၃-မျိုး၊ စီဝရသန္တောသ ၂၀၊ စီဝရပဋိသံယုတ္တဓုတင် ၂-မျိုး၊ (ခ) ဆွမ်း ၁၆-မျိုး၊ ပိဏ္ဍပါတခေတ် ၁၅-မျိုး၊ ပိဏ္ဍပါတသန္တောသ ၁၅-မျိုး၊ ပိဏ္ဍပါတ ပဋိသံယုတ္တဓုတင် ၅-မျိုး၊ (ဂ) သေနာသန ၁၅-မျိုး၊ သေနာသနခေတ် ၆-မျိုး၊ သေနာသနသန္တောသ ၁၅-မျိုး၊ သေနာသနပဋိသံယုတ္တဓုတင် ၅-မျိုး၊ ဂိလာနပစ္စယသည် ပိဏ္ဍပါတ၌ ပါဝင်ပုံ၊ ဓုတင်္ဂ ဂါထာများ၊ (ဃ) ဘာဝနာရာမ အကြောင်း၊ ရှေ့အရိယဝံသတရား ၃-ပါးဖြင့် ဝိနယပိဋက၊ ဘာဝနာ ရာမဖြင့် ကြွင်းပိဋက ၂-ပုံကို ဟောရာရောက်ပုံ၊ သုတ္တန်အဆုံး၌ ရဟန်းတော် လေးသောင်းတို့ ရဟန္တာဖြစ်ပုံ အစရှိသည်တို့ကို အကျယ်တဝင့် ဖွင့်ပြထားပါသည်။
ဋီကာ၌လည်း အဋ္ဌကထာလာပါလို့ မှတ်သားဖွယ် အဖွင့်များကို တွေ့နိုင်ပါသည်။
-အံ၊၁၊၃၃၇-၈။
အံ၊မြန်၊၁၊၃၅၃-၄။
အံ၊ဋ္ဌ၊၂၊၂၈၈။
အံ၊ဋီ၊၂၊၂၇၇။
-အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ၃-ဥရုဝေဠဝဂ္ဂ၊ နဝမသုတ်။
အနဘိ, အဗျာပါဒ, သမ္မာသတိ, သမ္မာသမာဓိ-ဟူသော အဂ္ဂည, ရတ္တည, ဝံသည, ပေါရာဏ, အသံကိဏ္ဏ, အသံကိဏ္ဏပုဗ္ဗ, ဝိညူသမဏဗြဟ္မဏ အပ္ပဋိကုဋ္ဌ ဓမ္မပဒလေးပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၁၊၃၄၁။
အံ၊မြန်၊၁၊၃၅၆။
အံ၊ဋ္ဌ၊၂၊၂၀၉-၂၉၀။
အံ၊ဋီ၊၂၊၂၈၀။
-အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ၄-စက္ကဝဂ္ဂ၊ ပထမသုတ်။
ပတိရူပဒေသဝါသအစရှိသော သမ္ပတ္တိစက်၄-ပါးနှင့် ပြည့်စုံသောပုဂ္ဂိုလ်သည် စည်းစိမ်ဥစ္စာတို့၌ ပြန့်ပြောများပြားခြင်းသို့ ရောက်နိုင်၏ဟု ဘုရားရှင် ဟောတော်မူသည့်သုတ်။
အဋ္ဌကထာ၌-ဉာဏသမ္ပယုတ်ကုသိုလ်ကံသည် ဤစက်များနှင့် ပြည့်စုံ အောင်ဆောင်ရွက်ပုံ ပုဗ္ဗေကတစက်သာပမာဏဖြစ်ပုံကို ဖွင့်ပြထားပါသည်။
ဋီကာ၌-စက်ငါးမျိုးရှိပုံ၊ ပုဗ္ဗေကတပုညတာ-ဟုဆိုအပ်သော သမ္ပတ္တိစက် သည်သာ ပမာဏဖြစ်ကြောင်း ဖွင့်ပြထားပါသည်။
-အံ၊၁၊၃၄၆-၈။
အံ၊မြန်၊၁၊၃၆၁-၃။
အံ၊ဋ္ဌ၊၂၊၂၉၇-၃၀၀။
အံ၊ဋီ၊၂၊၂၉၁-၃။
-အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ၄-စက္ကဝဂ္ဂ၊ ဆဋ္ဌသုတ်။
ဘုရားရှင် ခြေတော်ရာ၌ စက်လက္ခဏာတို့ကို တွေ့မြင်သဖြင့် ဒေါဏဗြဟ္မဏက မည်သည့်ပုဂ္ဂိုလ် ဖြစ်ပါသနည်းဟု မေးလျှောက်သဖြင့် မိမိသည် ဒေဝ, ဂန္ဓဗ္ဗ, ယက္ခ, မနုဿမဟုတ် ဗုဒ္ဓဖြစ်ကြောင်း ရှင်းလင်း၍ ဘုရားရှင် မိန့်ကြားတော်မူသည့်သုတ်။
-အံ၊၁၊၃၄၉။
အံ၊မြန်၊၁၊၃၆၄-၅။
အံ၊ဋ္ဌ၊၂၊၃၀၀-၁။
အံ၊ဋီ၊၂၊၂၉၄-၆။
-အင်္ဂုတ္တရနိကာယ၊ စတုက္ကနိပါတ၊ ၁-ပဌမပဏ္ဏာသက၊ ၄-စက္ကဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ပနုဏ္ဏ ပစ္စေက သစ္စရဟန်း, သမဝယသဋ္ဌေသနရဟန်း, ပတိလီနရဟန်းတို့၏သဘာဝကို တစ်ပါးစီ တစ်ပါးစီဝေဖန်၍ ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ, ဋီကာတို့၌ မှတ်သားဖွယ် အဓိပ္ပါယ်များကို ပြည့်ပြည့်စုံစုံ ဖွင့်ပြထားပါသည်။
-အံ၊၁၊၃၅၀။
အံ၊မြန်၊၁၊၃၆၅-၆။
အံ၊ဋ္ဌ၊၂၊၃၀၁-၂။
အံ၊ဋီ၊၂၊၂၉၇-၉။
အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ၄-စက္ကဝဂ္ဂ၊ နဝမသုတ်။
ဥဇ္ဇယပုဏ္ဏား၏ မေးလျှောက်ချက်အရ ဘုရားရှင်က ချီးမွမ်းတော်မမူသည့် ယာဇ်နှင့် ချီးမွမ်းတော်မူသည့်ယာဇ် ၂-မျိုးကို ခွဲခြား၍ ဟောတော်မူသည့်သုတ်။
အဋ္ဌကထာ, ဋီကာတို့၌-ယာဇ်လေးမျိုးအဖွင့်များ ပါရှိပါသည်။
-အံ၊၃၊၁၁၁။
အံ၊မြန်၊၃၊၁၁၀-၃။
-အင်္ဂုတ္တရနိကာယ၊ အဋ္ဌကနိပါတ၊ ဒုတိယပဏ္ဏာသက၊ (၆) ၁-ဂေါတမီဝဂ္ဂ၊ ပဉ္စမသုတ်။
ဥဇ္ဇယပုဏ္ဏား၏ လျှောက်ထားချက်အရ ဘုရားရှင်က ဒိဋ္ဌဓမ္မဟိတသုခအတွက် (က)သမ္ပဒါတရား ၄-ပါး၊ (ခ)အပါယမုခ ၄-ပါး၊ (ဂ)အာယမုခ ၄-ပါးနှင့် သမ္ပရာယဟိတ သုခအတွက် သမ္ပဒါတရား ၄-ပါးတို့ကို အကျယ် ဟောတော်မူသည့်သုတ်။
-အံ၊၁၊၃၅၅။
အံ၊မြန်၊၁၊၃၆၉။
အံ၊ဋ္ဌ၊၂၊၃၀၄။
အံ၊ဋီ၊၂၊၃၀၁-၂။
-အင်္ဂုတ္တရနိကာယ၊ စတုက္ကနိပါတ၊ ၁-ပဌမပဏ္ဏာသက၊ ၅-ရောဟိတဿဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဧကံသဗျာကရဏီယ, ဝိဘဇ္ဇဗျာကရဏီယ, ပဋိပုစ္ဆာဗျာကရဏီယ, ဌပနီယ-ဟု မေးခွန်း ဖြေဆိုပုံ လေးမျိုးရှိကြောင်း ရဟန်းတို့အား ဘုရားရှင် ဟောတော်မူသည့်သုတ်။
အံ၊မြန်၊၁၊၃၆၉-၃၇၀။
-အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ၅-ရောဟိတဿဝဂ္ဂ၊ တတိယသုတ်။
ကောဓဂရု, မက္ခဂရု, လာဘဂရု, သက္ကာရဂရု, နသဒ္ဓမ္မဂရုပုဂ္ဂိုလ်တို့သည် ဤသာသနာတော်၌ မကြီးပွားကြပုံကိုလည်းကောင်း၊ ကောဓ, မက္ခ, သက္ကာရတို့ကို အလေးမပြုပဲ သဒ္ဓမ္မကိုသာ အလေးပြုသောပုဂ္ဂိုလ်တို့သည် ဤသာသနာတော်၌ ကြီးပွားပုံကိုလည်းကောင်း ကဏှပက္ခ, သုက္ကပက္ခအားဖြင့် ပုဂ္ဂိုလ်လေးမျိုးကို ဟောတော်မူသည့်သုတ်။
-အံ၊၁၊၃၅၆။
အံ၊မြန်၊၁၊၃၇၀။
အထက်သုတ်ပါ ကဏှပက္ခပုဂ္ဂိုလ်လေးမျိုးတို့ကို အသဒ္ဓမ္မလေးမျိုး-ဟုလည်းကောင်း၊ သုက္ကပက္ခပုဂ္ဂိုလ်လေးမျိုးတို့ကို သဒ္ဓမ္မလေးမျိုးတို့-ဟု လည်းကောင်း ဟောတော်မူသည့်သုတ်။
-အံ၊၁၊၃၉၆။
အံ၊မြန်၊၁၊၄၁၀-၁။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၉)၄-မစလဝဂ္ဂ၊ စတုတ္ထသုတ်။
နသဒ္ဓမ္မဂရု-ကောဓဂရု, မက္ခဂရု, လာဘဂရု, သက္ကာရဂရု-ဟူသော တရားလေးပါးတို့နှင့် ပြည့်စုံသောပုဂ္ဂိုလ်သည် ငရဲ၌ ဖြစ်ရ၏၊ သဒ္ဓမ္မဂရု-နကောဓဂရု၊ နမက္ခဂရု, နလာဘဂရု, နသက္ကာရဂရု-ဟူသော တရားလေးပါးတို့နှင့် ပြည့်စုံသောပုဂ္ဂိုလ်သည် နတ်ပြည်၌ ဖြစ်ရ၏-ဟု ဘုရားရှင် ဟောတော်မူသည့်သုတ်။
-အံ၊၁၊၃၄၃-၄။
အံ၊မြန်၊၁၊၃၅၈-၉။
အံ၊ဋ္ဌ၊၂၊၂၉၆-၇။
-အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ၄-စက္ကဝဂ္ဂ၊ စတုတ္ထသုတ်။
-သက်ရှိသတ္တဝါအားလုံးထက် ဘုရားရှင်ကသာ မြတ်တော်မူသည်။
-သင်္ခတတရားအားလုံးထက် အဋ္ဌင်္ဂိကအရိယမဂ်သာ အမြတ်ဆုံးဖြစ်သည်။
-သင်္ခတ၊ အသင်္ခတ တရားအားလုံးထက် နိဗ္ဗာန်သည်သာ အမြတ်ဆုံးဖြစ်သည်။
-သံဃာ့ဂိုဏ်းအားလုံးထက် တထာဂတ သာဝက အရိယာသံဃာရှစ်ပါးသာ အမြတ်ဆုံးဖြစ်သည်။
အမြတ်ဆုံးရတနာ၌ ကြည်ညိုသူသည် အမြတ်ဆုံး အကျိုးကို ရရှိဖြစ်စေတတ်သည်ဟု ဟောတော်မူသည့်သုတ်။
-ဣတိဝုတ်၊၂၅၄။
ဣတိဝုတ်၊မြန်၊၂၃၉-၂၄၀။
ဣတိဝုတ်၊ဋ္ဌ၊၂၆၈-၂၇၆။
-ခုဒ္ဒကနိကာယ၊ ဣတိဝုတ္တက၊ တိကနိပါတ၊ ပဉ္စမဝဂ္ဂ၊ ပထမသုတ်။
ဤသုတ်၌လည်း အဋ္ဌင်္ဂီကအရိယမဂ်မှတပါး ကျန်တရားသုံးပါးကို အထက်ဖော်ပြပါသုတ်အတိုင်း ခုဇ္ဇုတ္တရာက သာမာဝတီအမှူးရှိသော မိဖုရားတို့အား ဟောပြသည့်သုတ်။
-အံ၊၁၊၄၁၁။
အံ၊မြန်၊၁၊၄၂၄။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ ၅-အသုရဝဂ္ဂ၊ အဋ္ဌမသုတ်။
လောက၌ မိမိအကျိုးစီးပွားအတွက်သာ ကျင့်ပြီး သူတပါးအကျိုးစီးပွားအတွက် မကျင့်သူ၊ သူတပါးအကျိုးစီးပွား အတွက်သာ ကျင့်၍ မိမိအကျိုးစီးပွားအတွက် မကျင့်သူ၊ မိမိ, သူတပါးနှစ်ဦးသား၏ အကျိုးစီးပွားအတွက် မကျင့်သူ၊ မိမိ, သူတပါး နှစ်ဦးသား၏ အကျိုးစီးပွားအတွက် ကျင့်သူ-ဟု ပုဂ္ဂိုလ်လေးမျိုးရှိပုံကို ဟောကြားတော်မူသည့်သုတ်။
-အံ၊၁၊၃၇၆။
အံ၊မြန်၊၁၊၃၉၀။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၆)၁-ပုညာဘိသန္ဒဝဂ္ဂ၊ ဒသမသုတ်။
ရဟန်းတော်တို့အား ဆွမ်း, သင်္ကန်း, ကျောင်း, ဆေး ပစ္စည်း ၄-ပါးဖြင့် ပြုစု လုပ်ကျွေးသောပုဂ္ဂိုလ်သည် အခြံအရံ အကျော်အစောကို ရစေနိုင်သော နတ်ပြည်၌ ဖြစ်စေတတ်သော ဂိဟိသာမီစိပဋိပတ်ကို ကျင့်သူမည်၏-ဟု ဘုရားရှင်က အနာထပိဏ်သူဌေးအား ဟောတော်မူသည့်သုတ်။
အံ၊မြန်၊၁၊၃၉၁-၄။
အံ၊ဋ္ဌ၊၂၊၃၁၂-၄။
-အင်္ဂုတ္တရနိကာယ၊ စတုက္ကနိပါတ၊ ၂-ဒုတိယပဏ္ဏာသက၊ ၇-ပတ္တကမ္မဝဂ္ဂ၊ ပဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် လောက၌ အလိုရှိအပ်, နှစ်သက်မြတ်နိုးအပ်သော ဘောဂ, ယသ, ဒီဃာယု, ကာယဿ ဘေဒါ ပရံ မရဏာ သုဂတိသဂ္ဂ ဥပပဇ္ဇန-ဟူသော ရခဲသော (ဒုလ္လဘ) တရားလေးပါးနှင့် ယင်း ဒုလ္လဘတရားလေးပါးကို ရစေနိုင်သော သဒ္ဓါ, သီလ, စာဂ, ပညာ-ဟူသော သမ္ပဒါတရားလေးပါးတို့ကို အကျယ်ဝေဘန်၍ အနာထပိဏ်ကျောင်း ဒါယကာ သူဌေးအား ဘုရားရှင် ဟောတော်မူသည့်သုတ်။
အဋ္ဌကထာ/ဋီကာတို့၌ မှတ်သားဖွယ် ဖွင့်ဆိုချက်များရှိပါသည်။
-အံ၊၁၊၃၈၀-၁။
အံ၊မြန်၊၁၊၃၉၅-၆။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၇) ၂-ပတ္တကမ္မဝဂ္ဂ၊ ဒုတိယသုတ်။
ကာမဂုဏ်ခံစားသောလူဝတ်ကြောင်ပုဂ္ဂိုလ်တို့ အချိန်အခါအားလျော်စွာ ရအပ်သော အတ္ထိသုခ၊ ဘောဂသုခ၊ အာနဏျသုခ၊ အနဝဇ္ဇသုခ-ဟူသော သုခလေးမျိုးကို အနာထပိဏ်သူဌေးအား ဘုရားရှင် အကျယ် ဟောတော်မူသည့်သုတ်။
-အံ၊၁၊၃၈၃-၄။
) -အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၇) ၂-ပတ္တကမ္မဝဂ္ဂ၊ သတ္တမသုတ်။
မြွေမင်းလေးမျိုးနှင့် မြွေမင်းလေးမျိုးကို မေတ္တာစိတ်ပွားများလျှင် မြွေမကိုက်ပုံ ခန္ဓသုတ်ကို ဟောတော်မူသည့်သုတ်။
-အံ၊၁၊၃၈၆-၈။
အံ၊မြန်၊၁၊၄၀၁-၂။
အံ၊ဋ္ဌ၊၂၊၃၁၇-၈။
အံ၊ဋီ၊၂၊၃၁၂-၃။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၇)၂-ပတ္တကမ္မဝဂ္ဂ၊ ဒသမသုတ်။
မင်းနှင့် ပြည်သူတို့ တရားမစောင့်ရှောက်ရာအခါ၌ မကောင်းကျိုးများ ဖြစ်ပေါ်လာပုံနှင့် တရားစောင့်ရှောက်ရာအခါ၌ ကောင်းကျိုးချမ်းသာများ ဖြစ်ပေါ် လာပုံကို ရှေ့ဆောင်နွားလား ပမာထား၍ ဟောကြားတော်မူသည့်သုတ်။
-အံ၊၁၊၃၉၀-၁။
အံ၊မြန်၊၁၊၄၀၄-၅။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၈) ၃-အပဏ္ဏကဝဂ္ဂ၊ စတုတ္ထသုတ်နှင့် ပဉ္စမသုတ်။
ပထမသုတ်၌ သီလ၊ သမာဓိ၊ ပညာ၊ ဝိမုတ္တိ ဟူသော အမြတ်ဆုံးတရားလေး ပါးကို ဟောတော်မူသည်။
ဒုတိယသုတ်၌ ရှုမှတ်သုံးသပ်၍ အရဟတ္တဖိုလ်သို့ရောက်သော ရုပ်၊ ဝေဒနာ သညာ၊ (အရဟတ္တဖိုလ်ရရှိသည့်) ဘဝဟူသော အမြတ်ဆုံးတရားတို့ကို ဟောတော်မူသည်။
-အံ၊၁၊၃၉၂။
အံ၊မြန်၊၁၊၄၀၆။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၈) ၃-အပဏ္ဏကဝဂ္ဂ၊ သတ္တမသုတ်။
မကြံစည်သင့်သော ဗုဒ္ဓဝိသယ၊ ဈာနဝိသယ၊ ကမ္မဝိပါက၊ လောကစိန္တာ ဟူသော အစိန္တေယျလေးပါးကို ကြံစည်သူသည် ရူးသွပ်ခြင်းနှင့် ဆင်းရဲပင်ပန်းရန်သာ ဖြစ်သည်ဟု ဟောတော်မူသည့်သုတ်။
-အံ၊၁၊၃၉၂-၃။
အံ၊မြန်၊၁၊၄၀၆-၇။
အံ၊ဋ္ဌ၊၂၊၁၂၀။
အံ၊ဋီ၊၂၊၃၁၅။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၈) ၃-အပဏ္ဏကဝဂ္ဂ၊ အဋ္ဌမသုတ်။
ဒက္ခိဏာဝိသုဒ္ဓိ (၄)မျိုးကို အကျဉ်း၊ အကျယ်နှစ်မျိုးဖြင့် ဟောကြားတော်မူသည့်သုတ်။
အဋ္ဌကထာ၌ ဒက္ခိဏာဝိသုဒ္ဓိဖြစ်ပုံ (၄)မျိုးကို ဥပမာများဖြင့် ဝိသုဒ္ဓိဟူသည် မဟာဇုတိကမဟပ္ဖလဟု ဖွင့်ပြထားပါသည်။
-အံ၊၁၊၃၉၄၊ အံ၊မြန်၊၁၊၄၀၉။
အံ၊ဋ္ဌ၊၂၊၃၂၁။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၈)၃-အပဏ္ဏကဝဂ္ဂ၊ ဒသမသုတ်။
ကောသမ္ဗီမြို့ ဃောသိတာရုံကျောင်းတော်၌ အရှင်အာနန္ဒာ၏ လျှောက်ထား ချက်အရ ကောဓန, ဣဿုကီ, မစ္ဆရီ, ဒုပ္ပည-ဟူသော တရားလေးမျိုးရှိသော အမျိုးသမီးများသည် (၁)တရားဆုံးဖြတ်မှု၊ (၂)ကြီးမားသောကုန်သွယ်မှုလုပ်ငန်း၊ (၃)နိုင်ငံရပ် ခြား ကုန်သွယ်မှုလုပ်ငန်းတို့ကို မလုပ်ကိုင် မဆောင်ရွက်နိုင်ဟု ဘုရားရှင် ဟောတော်မူသည့်သုတ်။
အဋ္ဌကထာ၌-အကျယ်ဖွင့်ပြချက် ပါရှိပါသည်။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၉) ၄-မစလဝဂ္ဂ၊ တတိယသုတ်။
ဉာဏ်ပညာဖြင့် မစူးစမ်း မဆင်ခြင်ပဲ (၁)ကဲ့ရဲ့ထိုက်သူကို ချီးမွမ်းခြင်း၊ (၂)ချီးမွမ်းထိုက်သူကို ကဲ့ရဲ့ခြင်း၊ (၃) မကြည်ညိုသင့်သောအရာ၌ ကြည်ညိုခြင်း၊ (၄) ကြည်ညိုသင့်သောအရာ၌ မကြည်ညိုခြင်း-ဟူသော တရားလေးပါးနှင့် ပြည့်စုံသူသည် ငရဲ၌ ဖြစ်ရသည်၊ ယင်းတရားလေးပါး၏ ဆန့်ကျင်ဘက် တရားလေးမျိုးနှင့် ပြည့်စုံသူသည် နတ်ပြည်၌ ဖြစ်ရသည်ဟု ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။
-အံ၊၂၊၂၃၀-၂။
အံ၊မြန်၊၂၊၂၉၃-၆။
-အင်္ဂုတ္တရနိကာယ၊ ပဉ္စကနိပါတ၊ ပဉ္စမပဏ္ဏာသက၊ (၂၄) ၄-အာဝါသိကဝဂ္ဂ၊ ပထမ၊ ဒုတိယ၊ တတိယသုတ်။
-ပထမသုတ်၌ -အထက်သုတ်တော်လာ တရားလေးပါးနှင့် သဒ္ဓါတရားဖြင့် လှူအပ်သော ပစ္စည်းကို ဖျက်ဆီးခြင်းကိုလည်းကောင်း၊ -ဒုတိယသုတ်၌ -အထက်သုတ်တော်လာ တရားလေးပါးတွင် အမှတ် (၃)တရား၌ ကျောင်း၌ဝန်တိုခြင်း၊ ကျောင်း၌ မက်မောခြင်းကိုလည်းကောင်း၊ -တတိယသုတ်၌ -ဒုတိယသုတ်လာ တရားလေးပါးတွင် လာဘ်၌ ဝန်တိုခြင်းတရားကို လည်းကောင်း၊ လဲလှယ်၍ အာဝါသိက (ကျောင်းထိုင်)ရဟန်း၏ ငရဲသို့ရောက်နိုင်သော အပြစ်ငါးမျိုး၊ နတ်ပြည်သို့ရောက်နိုင်သော တရားငါးမျိုးတို့ကို ကဏှပက္ခ, သုက္ကပက္ခခွဲခြား၍ ဟောတော်မူသည်။
-အံ၊၁၊၃၉၇-၈။
အံ၊မြန်၊၁၊၄၁၁-၂။
အံ၊ဋ္ဌ၊၂၊၃၂၁-၂။
အံ၊ဋီ၊၂၊၃၁၆-၇။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၉)၄-မစလဝဂ္ဂ၊ ပဉ္စမသုတ်။
(၁) တမ တမပရာယဏ= အမှောင်(မှလာ/၌ဖြစ်၍ အမှောင်သို့သွားမည့်ပုဂ္ဂိုလ်။
(၂) တမ ဇောတိပရာယဏ= အမှောင်(မှလာ/၌ဖြစ်၍) အလင်းသို့သွားမည့်ပုဂ္ဂိုလ်။
(၃) ဇောတိ တမပရာယဏ= အလင်း(မှလာ/၌ဖြစ်၍) အမှောင်သို့သွားမည့်ပုဂ္ဂိုလ်။
(၄) ဇောတိ ဇောတိပရာယဏ= အလင်း(မှလာ/၌ဖြစ်၍) အလင်းသို့သွားမည့်ပုဂ္ဂိုလ်။
ဟု ပုဂ္ဂိုလ်လေးမျိုး၏ အမျိုးဇာတ်, ဘဝကျင့်စဉ်တို့ကို အကျယ်အားဖြင့် ရဟန်းတို့အား ဘုရားရှင် ဟောတော်မူသည့်သုတ်။
-အံ၊၁၊၃၉၈။
အံ၊မြန်၊၁၊၄၁၃။
အံ၊ဋ္ဌ၊၂၊၃၂၂။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၉)၄-မစလဝဂ္ဂ၊ ဆဋ္ဌသုတ်။
(၁) ယခုဘဝလည်း ယုတ်ညံ့ နောက်ဘဝ၌လည်း ယုတ်ညံ့မည့်ပုဂ္ဂိုလ်၊ (၂) ယခုဘဝ ယုတ်ညံ့သော်လည်း နောက်ဘဝ၌ မြင့်မြတ်မည့်ပုဂ္ဂိုလ်၊ (၃) ယခုဘဝ မြင့်မြတ်သော်လည်း နောက်ဘဝ၌ ယုတ်ညံ့မည့်ပုဂ္ဂိုလ်၊ (၄) ယခုဘဝလည်း မြင့်မြတ် နောက်ဘဝ၌လည်း မြင့်မြတ်မည့်ပုဂ္ဂိုလ်-ဟု ပုဂ္ဂိုလ်လေးမျိုးကို ဟောကြားတော်မူသည့်သုတ်။
-အံ၊၁၊၄၀၃-၄။
အံ၊မြန်၊၁၊၄၁၇-၈။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၁၀) ၅-အသူရာဝဂ္ဂ၊ ပဌမသုတ်။
(၁) အသူရာဖြစ်၍ အသူရာ အခြံအရံရှိသူ၊ (၂) အသူရာဖြစ်၍ နတ်အခြံအရံ ရှိသူ၊ (၃) နတ်ဖြစ်၍ အသူရာအခြံအရံရှိသူ၊ (၄) နတ်ဖြစ်၍ နတ်အခြံအရံရှိသူ ဥပမာဖြင့် ဒုဿီလ၊ ဒုဿီလပရိသတ်၊ သုသီလ၊ သုသီလပရိသတ် လေးမျိုးတို့ကို ဝေဖန်၍ ဟောတော်မူသည့်သုတ်။
-အံ၊၁၊၄၀၇-၈။
အံ၊မြန်၊၁၊၄၂၁-၂။
အံ၊ဋ္ဌ၊၂၊၃၂၅-၆။
အံ၊ဋီ၊၂၊၃၂၀။
-အင်္ဂုတ္တရနိကာယ၊ စတုက္ကနိပါတ၊ ဒုတိယပဏ္ဏာသက၊ (၁၀)၅-အသုရဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ မိမိ အကျိုးစီးပွားများရန်လည်းမကျင့် သူတစ်ပါးအကျိုးစီးပွား များရန်လည်း မကျင့်သောပုဂ္ဂိုလ်သည် ရွာ၌ဖြစ်စေ၊ တော၌ဖြစ်စေ သစ်သားကိစ္စ၌ အသုံးမပြု ရသော အစနှစ်ဖက်၌ မီးစွဲလောင်ထား၍ အလယ်၌ မစင်လိမ်းကျံပေနေသော လူသေကောင်ကို မီးရှို့ရာ၌ အသုံးပြုသော ထင်းမီးစနှင့်တူသောပုဂ္ဂိုလ်ဟု လည် ကောင်း၊ သူတစ်ပါးအကျိုးစီးပွားကိုသာ ပြုကျင့်ပြီး မိမိ၏အကျိုးစီးပွားကို မပြုကျင့် သောပုဂ္ဂိုလ်ကို အမှတ်(၁) ပုဂ္ဂိုလ်ထက် အဘိက္ကန္တတရ၊ ပဏီတတရ ဖြစ်၏ဟု လည်းကောင်း၊ မိမိ၏အကျိုးစီးပွားကိုသာ ပြုကျင့်၍ သူတစ်ပါးတို့၏အကျိုးစီးပွားကို မပြုကျင့်သောပုဂ္ဂိုလ်သည် အမှတ်(၁၊၂)ပုဂ္ဂိုလ်တို့ထက် အဘိက္ကန္တတရ၊ ပဏီတတရဖြစ်၏ဟုလည်းကောင်း၊ မိမိသူတစ်ပါးနှစ်ဦးလုံး အကျိုးစီးပွားကို ပြုကျင့်သူသည် ရှေ့ပုဂ္ဂိုလ်(၃)ဦးတို့ထက် အဂ္ဂ, သေဋ္ဌ, ပါမောက္ခ, ဥတ္တမ, ပဝရဖြစ်သူ၊ နွားနို့အရသာ(၅)မျိုးတို့တွင် ထောပတ်ကြည်နှင့် တူသောပုဂ္ဂိုလ်ဟု ၎င်းပုဂ္ဂိုလ် လေးမျိုးကို ဝေဖန်၍ ရဟန်းတို့အား ဘုရားရှင်ဟောတော်မူသည့်သုတ်။
အဋ္ဌကထာ၌ ဆဝါလာတူပမပုဂ္ဂိုလ်သည် ဒုဿီလပုဂ္ဂိုလ်မဟုတ် အပ္ပဿုတ, ဝိဿဋ္ဌကမ္မန္တ ဂေါဏသဒိသပုဂ္ဂိုလ်ကို ဟောတော်မူကြောင်း ဖွင့်ပြထားပါသည်။
ဖြစ်ရပ်များ ဇန်နဝါရီ ၃၁ ဇန်နဝါရီ - ၂၀၂၃ ခုနှစ်၊ ဇန်နဝါရီလ ၃၁ ရက်နေ့တွင် ပြည်ထောင်စုသမ္မတမြန်မာနို်င်ငံတော်၊ အမျိုးသားကာကွယ်ရေးနှင့် လုံခြုံရေးကောင်စီ အစည်းအဝေး (၁/၂၀၂၃) ကို ကျင်းပခဲ့သည်။
အစည်းအဝေးသို့ ယာယီသမ္မတ ဦးမြင့်ဆွေ၊ ပြည်သူ့လွှတ်တော်အစည်းအဝေးသို့ ယာယီသမ္မတ ဦးမြင့်ဆွေ၊ ပြည်သူ့လွှတ်တော်ဥက္ကဋ္ဌ ဦးတီခွန်မြတ်၊ တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီးမင်းအောင်လှိုင်၊ ဒုတိယတပ်မတော် ကာကွယ်ရေးဦးစီးချုပ်၊ ကာကွယ်ရေးဦးစီးချုပ်(ကြည်း) ဒုတိယဗိုလ်ချုပ်မှူးကြီး စိုးဝင်း၊ ကာကွယ်ရေးဝန်ကြီးဌာန ပြည်ထောင်စုဝန်ကြီး ဗိုလ်ချုပ်ကြီးမြထွန်းဦး၊ ပြည်ထဲရေးဝန်ကြီးဌာန ပြည်ထောင်စုဝန်ကြီး ဒုတိယဗိုလ်ချုပ်ကြီးစိုးထွဋ်၊ နိုင်ငံခြားရေးဝန်ကြီးဌာန ပြည်ထောင်စုဝန်ကြီး ဦးဝဏ္ဏမောင်လွင်၊ နယ်စပ်ရေးရာဝန်ကြီးဌာန ပြည်ထောင်စုဝန်ကြီး ဒုတိယဗိုလ်ချုပ်ကြီး ထွန်းထွန်းနောင်၊ အထူးဖိတ်ကြားထားသည့် နိုင်ငံတော်စီမံအုပ်ချုပ်ရေးကောင်စီ အတွင်းရေးမှူး ဒုတိယဗိုလ်ချုပ်ကြီး အောင်လင်းဒွေး၊ တွဲဖက်အတွင်းရေးမှူး ဒုတိယဗိုလ်ချုပ်ကြီး ရဲဝင်းဦး၊ ဥပဒေရေးရာဝန်ကြီးဌာန ပြည်ထောင်စုဝန်ကြီးနှင့် ပြည်ထောင်စုရှေ့နေချုပ် ဒေါက်တာသီတာဦးတို့ တက်ရောက်ခဲ့ပြီး၊ ဒုတိယသမ္မတ ဦးဟင်နရီဗန်ထီးယူသည် ကျန်းမာရေးကြောင့် ခွင့်ပန်ကြားခဲ့သည်။
ဖေဖော်ဝါရီ ၁ ဖေဖော်ဝါရီ - ပြည်ထောင်စုသမ္မတမြန်မာနိုင်ငံတော်၊ အမျိုးသားကာကွယ်ရေးနှင့် လုံခြုံရေးကောင်စီသည် ပြည်ထောင်စုသမ္မတမြန်မာနိုင်ငံတော် ဖွဲ့စည်းပုံအခြေခံဥပဒေပုဒ်မ ၄၂၅ အရ နိုင်ငံတစ်ဝန်းလုံး အရေးပေါ်အခြေအနေ ကြေညာထားသည့်ကာလအား ၂၀၂၃ ခုနှစ် ဖေဖော်ဝါရီလ ၁ ရက်နေ့မှစ၍ နောက်ထပ် (၆) လ သက်တမ်းတိုးမြှင့်လိုက်သည်။
၁ ဖေဖော်ဝါရီ - နိုင်ငံတော်စီမံအုပ်ချုပ်ရေးကောင်စီသည် အရေးပေါ်ကာလအခြေအနေ ထပ်မှန် ကြေညာပြီး ပြည်ထောင်စုအစိုးရအဖွဲ့ကို ဒုတိယဝန်ကြီးချုပ်ရာထူး (၅) ခုနှင့်အတူ အဖွဲ့ဝင် ၃၂ ခုဖြင့် ပြင်ဆင်ဖွဲ့စည်းခဲ့သည်။
မတ် ၂၈ မတ် - စစ်ကောင်စီဖွဲ့စည်းလိုက်သည့် ရွေးကောက်ပွဲကော်မရှင်တွင် ပြန်လည်မှတ်ပုံမတင်သည့် အမျိုးသားဒီမိုကရေစီအဖွဲ့ချုပ် (NLD) အပါအဝင် နိုင်ငံရေးပါတီ ၄၀ ကို ဖျက်သိမ်းကြောင်း ပြည်ထောင်စုရွေးကောက်ပွဲကော်မရှင်က မတ်လ ၂၈ ရက်နေ့ညတွင် ကြေညာခဲ့သည်။
အသစ်ပြဋ္ဌာန်းလိုက်တဲ့ ဥပဒေနဲ့ နည်းဥပဒေတွေအရ ရွေးကောက်ပွဲကော်မရှင်မှာ ရက်ပေါင်း ၆ဝအတွင်း နိုင်ငံရေးပါတီအဖြစ် ပြန်လည်မှတ်ပုံမတင်တဲ့အတွက် ဖျက်သိမ်းခြင်း ဖြစ်သည်။
ဧပြီ ၁၁ ဧပြီ – ပြည်သူ့ခုခံတော်လှန်စစ်: ပဇီကြီးရွာတွင် ပြုလုပ်သော ပြည်သူ့အုပ်ချုပ်ရေးအဖွဲ့ရုံး ဖွင့်ပွဲတွင် တပ်မတော် (လေ)၏ လေကြောင်းတိုက်ခိုက်မှုကြောင့် လူ ၁၀၀ ကျော် သေဆုံးခဲ့သည်။
၂၀ ဧပြီ - ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ အား မှတ်ပုံတင်အမှတ် (၁) ဖြင့် ရွေးကောက်ပွဲကော်မရှင်က ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ မှတ်ပုံတင်ခွင့်ပြု။
၂၄ ဧပြီ - မြန်မာပြည်သူ့ဒီမိုကရက်တစ်ပါတီ အား မှတ်ပုံတင်အမှတ် (၂) ဖြင့် ရွေးကောက်ပွဲကော်မရှင်က ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ မှတ်ပုံတင်ခွင့်ပြု။
၂၅ ဧပြီ ဒီမိုကရေစီပါတီသစ် (ကချင်) အား မှတ်ပုံတင်အမှတ် (၃) ဖြင့် ရွေးကောက်ပွဲကော်မရှင်က ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ မှတ်ပုံတင်ခွင့်ပြု။
ဖလုံ-စဝေါ် ဒီမိုကရက်တစ်ပါတီ အား မှတ်ပုံတင်အမှတ် (၄) ဖြင့် ရွေးကောက်ပွဲကော်မရှင်က ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ မှတ်ပုံတင်ခွင့်ပြု။
တိုင်းရင်းသားစည်းလုံးညီညွတ်ရေးပါတီ အား မှတ်ပုံတင်အမှတ် (၅) ဖြင့် ရွေးကောက်ပွဲကော်မရှင်က ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ မှတ်ပုံတင်ခွင့်ပြု။
မေ ၂ မေ - ရခိုင့်ဦးဆောင်ပါတီ အား မှတ်ပုံတင်အမှတ် (၆) ဖြင့် ရွေးကောက်ပွဲကော်မရှင်က ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ မှတ်ပုံတင်ခွင့်ပြု။
တိုင်းလိုင် (ရှမ်းနီ) အမျိုးသားများဖွံ့ဖြိုးတိုးတက်ရေးပါတီ အား မှတ်ပုံတင်အမှတ် (၇) ဖြင့် ရွေးကောက်ပွဲကော်မရှင်က ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ မှတ်ပုံတင်ခွင့်ပြု။
ရှမ်းနီ (တိုင်းလျန်) သွေးစည်းညီညွတ်ရေးပါတီ အား မှတ်ပုံတင်အမှတ် (၈) ဖြင့် ရွေးကောက်ပွဲကော်မရှင်က ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ မှတ်ပုံတင်ခွင့်ပြု။
ရခိုင်ပြည်နယ်အမျိုးသားအင်အားစုပါတီ အား မှတ်ပုံတင်အမှတ် (၉) ဖြင့် ရွေးကောက်ပွဲကော်မရှင်က ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ မှတ်ပုံတင်ခွင့်ပြု။
၅ မေ - ရှန်ဟိုင်းပူးပေါင်းဆောင်ရွက်မှုအဖွဲ့ (Shanghai Cooperation Organisation, SCO) သည် မြန်မာနိုင်ငံအား ဆွေးနွေးဖက်နိုင်ငံအဖြစ် ခွင့်ပြုခဲ့ပြီး၊ နားလည်မှု စာချွန်လွှာကို အိန္ဒိယနိုင်ငံဆိုင်ရာ မြန်မာသံအမတ်ကြီး ဦးမိုးကျော်အောင်နှင့် ရှန်ဟိုင်းပူးပေါင်းဆောင်ရွက်မှုအဖွဲ့ (SCO) ၏ အထွေထွေအတွင်းရေးမှူးချုပ် Mr. Zhang Ming တို့မှ ၅-၅-၂၀၂၃ ရက်တွင် လက်မှတ် ရေးထိုးခဲ့သည်။
၅-၁၇ မေ - ၂၀၂၃ အရှေ့တောင်အာရှ အားကစားပြိုင်ပွဲ: ၃၂ ကြိမ်မြောက် အရှေ့တောင်အာရှ အားကစားပြိုင်ပွဲကို ကမ္ဘောဒီးယားနိုင်ငံ၊ ဖနွမ်းပင်မြို့တွင် ကျင်းပခဲ့သည်။
ဇွန် ၃-၉ ဇွန် - ၂၀၂၃ အာဆီယံမသန်စွမ်း အားကစားပြိုင်ပွဲ: ကမ္ဘောဒီးယားနိုင်ငံ၊ ဖနွမ်းပင်မြို့တွင် ၂၀၂၃ခုနှစ် ဇွန်လ (၃)ရက်နေ့မှ (၉)ရက်နေ့အထိ ကျင်းပခဲ့သည်။
၉ ဇွန် - ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ ပြန်လည်မှတ်ပုံတင်ခဲ့ရာ အမျိုးသားနိုင်ငံရေးဒီမိုကရက်တစ်ပါတီကို ၂၀၂၃ ခုနှစ်၊ ဇွန်လ ၉ ရက်နေ့မှစ၍ နိုင်ငံရေးပါတီများမှတ်ပုံတင်ခြင်း ဥပဒေပုဒ်မ ၉ နှင့်အညီ မှတ်ပုံတင်ခွင့်ပြုခဲ့သည်။
အမျိုးသားနိုင်ငံရေး ဒီမိုကရက်တစ်ပါတီ (Democratic Party of National Politics, DNP) ၏ မှတ်ပုံတင်အမှတ်မှာ (၂၃) ဖြစ်ပါသည်။
အမျိုးသားနိုင်ငံရေးမဟာမိတ်များအဖွဲ့ချုပ်ပါတီကို မှတ်ပုံတင်အမှတ် (၂၄) ဖြင့် ပါတီမှတ်ပုံတင်ခွင့်ပြုခဲ့သည်။
ဇူလိုင် ၂၃ ဇူလိုင် - ၂၀၂၃-၂၀၂၄ မျောက်ကျောက် ကပ်ရောဂါ ဖြစ်ပွားမှု: ကမ္ဘာ့ကျန်းမာရေးအဖွဲ့က နိုင်ငံတကာစိုးရိမ်ဖွယ် အများပြည်သူကျန်းမာရေးအရေးပေါ်အခြေအနေ (Public health emergency of international concern) အဖြစ်၂၀၂၂ ခုနှစ် ဇူလိုင်လ ၂၃ ရက်နေ့တွင် ကြေညာခဲ့သည်။
ဩဂုတ် ၉ ဩဂုတ် - ၂၀၂၃ ခုနှစ် ဩဂုတ်လ ၂၆ ရက်နေ့တွင် နိုင်ငံတော်စီမံအုပ်ချုပ်ရေးကောင်စီသည် ဖွဲ့စည်းပုံအခြေခံဥပဒေပုဒ်မ ၄၁၉ အရ အမိန့်အမှတ် ၇၈/၂၀၂၃ ဖြင့် ဒေါက်တာရီအေး၊ ဦးတင်မြင့်နှင့် ဒေါက်တာလှညွန့်တို့ကို မြန်မာနိုင်ငံတော်ဗဟိုဘဏ် ဒါရိုက်တာအဖွဲ့ဝင်များအဖြစ် ခန့်အပ်တာဝန်ပေးခဲ့သည်။
စက်တင်ဘာ ၁၁ စက်တင်ဘာ - နိုင်ငံတော်စီမံအုပ်ချုပ်ရေးကောင်စီဥက္ကဋ္ဌသည် တရုတ်ပြည်သူ့သမ္မတနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသော မြန်မာသံအမတ်ကြီးဦးတင်မောင်ဆွေအား ၎င်း၏ လက်ရှိတာဝန်ဝတ္တရားများအပြင် ကိုရီးယားဒီမိုကရက်တစ်ပြည်သူ့သမ္မတနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသော ပြည်ထောင်စုသမ္မတမြန်မာနိုင်ငံတော် သံအမတ်ကြီးအဖြစ် ပူးတွဲခန့်အပ်သည်။
အောက်တိုဘာ ၉ အောက်တိုဘာ – ကချင်ပြည်နယ်၊ လိုင်ဇာမြို့အနီး မုန်လိုင်ခက် စစ်ရှောင်စခန်းအား လက်နက်ကြီးဖြင့် ပစ်ခတ်ခံရမှုကြောင့် ကလေးသူငယ် ၁၁ ဦးအပါအဝင် စစ်ဘေးဒုက္ခသည် ၂၉ ဦး သေဆုံးပြီး ၅၇ ဦး ထိခိုက် ဒဏ်ရာရရှိခဲ့သည်။
ဒီဇင်ဘာ ၄ ဒီဇင်ဘာ - ပထမအကြိမ် ချင်းပြည်ကောင်စီညီလာခံကို ၂၀၂၃ ခုနှစ်၊ ဒီဇင်ဘာလ ၄-၇ ရက်နေ့အထိ Victoria Base၊ ချင်းပြည် (Chinland) တွင် ကျင်းပခဲ့သည်။
​ ညီလာခံသို့ ချင်းအမျိုးသားတပ်ဦး ကိုယ်စားလှယ်များ၊ ချင်းလွှတ်တော်အစုအဖွဲ့ ကိုယ်စားလှယ်များ၊​ မြို့နယ်နှင့် ဒေသ အစုအဖွဲ့မှ ကိုယ်စားလှယ်များ၊ ပြည်တွင်းပြည်ပ ဧည့်သည်တော်များ စုစုပေါင်း ၂၃၅ ဦး တက်ရောက်ခဲ့သည်။
ထိုညီလာခံမှ ချင်းပြည် (Chinland) ဖွဲ့စည်းပုံ အခြေခံဥပဒေကို ၂၀၂၃ ခုနှစ်၊ ဒီဇင်ဘာလ (၆) ရက်နေ့၊ မြန်မာစံတော်ချိန် (၁၁း၃၃) နာရီတွင် အတည်ပြုခဲ့သည်။
၂၄ ဒီဇင်ဘာ - ၂၀၂၃ ခုနှစ်၊ ဒီဇင်ဘာ ၂၄ ရက်တွင် အမျိုးသားညီညွတ်ရေးအစိုးရက ပြည်ထောင်စုသမ္မတမြန်မာနိုင်ငံ ကုန်သည်များနှင့် စက်မှုလက်မှုလုပ်ငန်းရှင်များ အသင်းချုပ် (UMFCCI) အား စစ်ကောင်စီနှင့် ပူးပေါင်းကာ လူ့အခွင့်အရေးချိုးဖောက်မှုများ၊ စစ်ရာဇဝတ်မှုများနှင့် အလုပ်သမားအခွင့်အရေး ချိုးဖောက်မှုများတွင် ပါဝင်ပတ်သက်သည်ဟု သုံးသပ်ပြီး အမိန့်ကြော်ငြာစာအမှတ် ၁/၂၀၂၃ ဖြင့် ဖျက်သိမ်းလိုက်ကြောင်း ကြေညာခဲ့သည်။
အံ၊မြန်၊၁၊၄၆၉။
အံ၊ဋ္ဌ၊၂၊၃၃၉။
-အင်္ဂုတ္တရနိကာယ၊ စတုက္ကနိပါတ၊ တတိယပဏ္ဏာသက၊ (၁၅)၅-အာဘာဝဂ္ဂ၊ ဆဋ္ဌသုတ်။
သင့်လျော်လျောက်ပတ် ကောင်းမြတ်သောအခါ၌ -တရားနာခြင်း၊ တရားဆွေး နွေးခြင်း၊ ဓမ္မကို သုံးသပ်ဆင်ခြင်ခြင်း၊ ဝိပဿနာကို အားထုတ်ခြင်း-ဟူသော သင့်လျော် လျောက်ပတ် ကောင်းမြတ်သောအခါ (၌ ဖြစ်သောကုသိုလ်တရား)လေးမျိုးကို ဘုရားရှင် ဟောတော်မူသည့်သုတ်။
အထက်ကာလ လေးမျိုး (၌ ဖြစ်သောကုသိုလ်တရား)တို့ကို ပြည့်စုံစွာ ပွား များအပ်သည်ရှိသော်, ပြည့်ပြည့်စုံစုံ အဖန်ဖန် ဖြစ်စေအပ်သည်ရှိသော် အစဉ်အတိုင်း အာသဝေါတရားတို့ကုန်ရာ နိဗ္ဗာန်သို့ ရောက်စေနိုင်ကုန်၏-ဟု တောင်ထိပ်၌ မိုးရွာ သော ဥပမာဖြင့် ဘုရားရှင်, ရဟန်းတို့အား ဟောတော်မူသည့်သုတ်။
-အင်္ဂုတ္တရနိကာယ၊ စတုက္ကနိပါတ၊ တတိယပဏ္ဏာသက၊ (၁၅)၅-အာဘာဝဂ္ဂ၊ စတုတ္ထသုတ်။
လရောင်, နေရောင်, မီးရောင်, ပညာအလင်းရောင်-ဟူသော အလင်းရောင် လေးမျိုးတို့တွင် ပညာအလင်းရောင်သည် အမြင့်မြတ်ဆုံးဖြစ်သည်-ဟု ဟောတော်မူသည့်သုတ်။
-အံ၊၁၊၄၅၆။
-အင်္ဂုတ္တရနိကာယ၊ စတုက္ကနိပါတ၊ တတိယပဏ္ဏာသက၊ (၁၅) ၅-အာဘာဝဂ္ဂ၊ တတိယသုတ်။
လရောင်၊ နေရောင်၊ မီးရောင်၊ ပညာရောင်-ဟူသော အရောင်လေးမျိုးတို့တွင် ပညာအလင်းရောင်သည်သာ အမြတ်ဆုံးဖြစ်၏ဟု ဟောတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ထိုလေးမျိုးတို့တွင် ပညာရောင် (= ဉာဏ်ရောင်) (၄)မျိုးရှိကြောင်းကို အင်္ဂုတ္တရဋီကာ(အံ၊ဋီ၊၃၊၁၇၇-၁၇၈။
) ပစလာယမာနသုတ္တန်တွင် ရှင်းပြထား၏၊ ကိုးကား Category:အင်္ဂုတ္တရနိကာယ်။
အံ၊မြန်၊၁၊၄၆၈။
-အင်္ဂုတ္တရနိကာယ၊ စတုက္ကနိပါတ၊ ၃-တတိယပဏ္ဏာသက၊ (၁၅၅-အာဘာဝဂ္ဂ၊ ဒုတိယသုတ်။